U Symbood Montri Rangbah ka jylla, u Prestone Tynsong da khana u wa da chah wow chalan ya u moochuni na ka jylla, wei ynne ka sngi neiliang ka High Court ka Meghalaya da pyntip ko wa ym khang de u chalan ya u moochuni na ka jylla Meghalaya.
Da ong u wa ka High Court da pynmih ko ya ka hukum wow khang yei chalan ya u moochuni hawa kheiñ ya oo kam u ‘Minor Minerals’ nadooh ka 23-06-2022, tangwa da chah du ya u moochuni wa kheiñ kam u ‘Major Mineral’.
U Prestone da ong u wa hajrong kani ka hukum yong ka High Court, ka sorkar da booddien ko ya ini i kaam wa ka Ministry of Mines & Coal wei kamjooh wa ka Ministry of Commerce ka sorkar pyrdi. Da pyntip u wa na ka Ministry of Commerce da yoh pynche wa ya u moochuni ye bait wow chalan cha baar yong ka jylla.
Da ong u wa hadien wa da yoh ya ini i pynche, neiliang ka sorkar lyngba u Advocate General da lai rah ko ya ka ‘Affidavit’ hapoh ka Meghalaya High Court, kawa da pyntip wa ym em de i khang yei chalan ya u moochuni.
bam_Latn bam_Latn bam_Latn bam_Latn